यशवंतराव केलकर
यशवंतराव केलकर (२५ अप्रैल १९२० - ६ दिसम्बर १९८७) एक भारतीय राजनीतिक कार्यकर्ता और राजनेता थे। वे मूल रूप से राष्ट्रीय स्वयंसेवक संघ के कार्यकर्ता थे जो अखिल भारतीय विद्यार्थी परिषद के वास्तुकार बने। यशवन्त केलकर ने पुणे विश्वविद्यालय से बीए साहित्य में स्नातक किया। स्नातक होने के बाद वे संघ के सक्रिय प्रचारक बन गए। बाद में वे मुंबई विश्वविद्यालय में प्रोफेसर बने। अ०भा०वि०प० का गठन 1958 में बलराज मधोक द्वारा किया गया था और केलकर इसके नगर अध्यक्ष और फिर राज्य अध्यक्ष बने। उन्होंने एबीवीपी के मूल दर्शन की स्थापना करते हुए पूरे संगठन में छात्र एकता और लामबंदी के लिए कई गतिविधियां शुरू कीं। यशवन्तराव केलकर के सम्मान में तथा युवा सामाजिक और राजनीतिक कार्यकर्ताओं को पहचानने के लिए अ०भा०वि०प० प्रति वर्ष यशवंतराव केलकर पुरस्कार प्रदान करता हैजिसका नाम यशवंतराव केलकर के नाम पर रखा गया है। एबीवीपी ने 2010 में सुपर 30 शिक्षक गणितज्ञ आनंद कुमार को यशवंतराव केलकर युवा पुरस्कार से सम्मानित किया था। सन २०२३ के लिये यह पुरस्कार मध्यप्रदेश की लहरीबाई और अन्य को दिया जायेगा।